# Armiarma.eus

Armiarma.eus web-ataria Susa literatura-argitaletxeak sortu eta sustatutako ekimena da, euskarazko literaturari buruz informazio oso zabala eskaintzen du.
Euskarazko literaturari eta idazleei buruz erreferentziazko materialak biltzea eta publiko osoari eskaintzea da biltegi honen helburua.
Armiarmako Literaturaren Zubitegia datu-base osoak 5.000tik gora liburu eta milatik gora idazle jasotzen zituen 2024an.
2018an zeuden oinarrizko datu batzuk Wikidatara esportatu ziren, eta horri esker harrezkero hizkuntza guztietako wikipedietan erabil daitezke, eta euskal literaturari buruzko zenbait grafiko bisualizatu daitezke.

## Martxan dauden proiektuak

Honako egitasmo hauek biltzen ditu:
* Literaturaren Zubitegia: sarean idazleei buruz aurki daitekeenarekin zubi egiten duena: aipamenak, estekak, efemerideak, kritikak, bibliografia... 2024an datu hauek eskaintzen zituen: 1.070 idazle, 5.153 idazlan, 7.838 esteka, 6.376 kritika, 1.828 aipamen, eta 5.571 efemeride.
* Euskarari ekarriak: Euskarara itzulitako egileen eta obren erreferentziak eta testuak topatzeko tresna duzu webgune hau. 2024an 1.551 idazle, eta 3.996 idazlan eskaintzen zituen.
* Ganbila.eus: euskal antzerkiaren ataria, teatro-testuak, hemerotekak, ikus-entzunezkoak...
* Teatro testuak: euskarazko hainbat antzezlanen testuen bilduma, Mikel Martinezen webgunean.
* basquepoetry.eus (euskal poesiaren ataria): euskal poesia munduari erakusteko leihoa.
* ipuina.eus: gure literatur generorik zaharrena eta, aldi berean, modernoenaren ataria.
* Liburu elektronikoak (literatura unibertsala eta euskal klasikoak): irakurgailu elektronikoetara egokitutako liburuak, gailura dohainik jaisteko moduan.
* Klasikoen gordailua: literaturako testu klasikoen webgunea. Liburuez gain, baladak, kantak, herri literatura, testu zaharrak...
* Bertso eta olerkien hemeroteka: Julen Urkizaren Euskal Bertso eta Olerkien Bibliografiaren gainean garatutako ekimena.
* Kritiken hemeroteka: euskal literatura modernoko liburuei buruz kaleratu diren kritiken gordailua.
* Literatur aldizkarien gordailua (Ibinagabeitia proiektua): 29 aldizkari eta 6.000tik gora artikulu digitalizatuta.
* Euskal prentsaren lanak: XIX. mendetik aurrerako egunerokoak eta aldizkako agerkariak: Argia, Eskualduna, Euzkadi...
* Euskal lokuzioak sarean (Intza proiektua): euskarazko lokuzioak ezagutzeko eta lantzeko aukera.
* Zaldi Ero idazleekin: berrehun argazkiko erakusketa duzu webgune hau, Miel A. Elustondok aurkeztua.
* Antzerti: Antzerti aldizkariaren artxiboa.

## Euskal literaturaren datuen bisualizazioa

Wikidatara 2018an Literaturaren Zubitegiko datu batzuk esportatu ziren, 2022an eguneratu ziren geroago. Wikidatako datu horiei esker, honelako grafikoak kontsulta daitezke euskal literaturari buruz:
* Zein genero dute euskaraz idatzi duten idazleek?
* Zein herrialdetan jaio dira euskarazko idazleak?
* Zeintzuk dira argitaletxe nagusiak?
* Zenbat liburu argitaratu dira urteko genero artistikoaren arabera?
* Zenbat liburu idazten dituzte emakume eta gizonek?

## Sariak

* 2005: Gipuzkoako Foru Aldundiaren Abadia saria.

## Erreferentziak

* ↑ (Gaztelaniaz) «Armiarma, la red de la literatura en euskera» www.euskadi.eus 2020-03-17 (Noiz kontsultatua: 2020-11-25).
* ↑ «armiarma.eus - literaturaren sarean» armiarma.eus (Noiz kontsultatua: 2020-11-25).
* ↑ Arrese, Gorka. «Mila aste eta bat gehiago» Berria (Noiz kontsultatua: 2021-04-07).
* ↑ Berria. «Itxialdia euskaraz goxatzeko 50 proposamen» Berria (Noiz kontsultatua: 2020-12-13).
* 1 2 «literaturaren zubitegia» zubitegia.armiarma.eus (Noiz kontsultatua: 2024-11-03).
* 1 2 «Euskal literaturaren Armiarma sarea Wikidatan aztergai» sustatu.eus (Noiz kontsultatua: 2020-11-25).
* ↑ «Literaturaren Zubitegia berritu du Armiarma webguneak» Argia (Noiz kontsultatua: 2020-12-13).
* ↑ «euskarari ekarriak» ekarriak.armiarma.eus (Noiz kontsultatua: 2024-11-03).
* ↑ «ganbila.eus» www.ganbila.eus (Noiz kontsultatua: 2024-11-03).
* ↑ «Euskal Poesiaren Ataria» basquepoetry.eus (Noiz kontsultatua: 2024-11-03).
* ↑ ipuina.eus – ipuina euskaraz. (Noiz kontsultatua: 2024-11-03).
* ↑ «Klasikoen Gordailua sortu dute sarean» Argia (Noiz kontsultatua: 2020-12-13).
* ↑ «Literatur kritikak armiarman» Argia (Noiz kontsultatua: 2020-12-13).
* ↑ «Ibinagabeitia Proiektua» andima.armiarma.eus (Noiz kontsultatua: 2024-11-03).
* ↑ «Euskarazko lehenengo prentsa sarean jarri dute» Argia (Noiz kontsultatua: 2020-12-13).
* ↑ «Zaldi Erok 200 idazleri egindako argazkiak jarri dituzte sarean» Argia (Noiz kontsultatua: 2020-12-13).
* ↑ «'Antzerti' aldizkariaren edukiak sareratu ditu Armiarma atariak» Argia (Noiz kontsultatua: 2020-12-13).
* ↑ «'Armiarma.com' web guneak Anton Abbadia Saria jaso du» Argia (Noiz kontsultatua: 2020-12-13).

## Ikus, gainera

* Badok.eus
* Bizkaieraren fonotekea
* Ahotsak.eus datu-basea
* Inguma

## Kanpo estekak

* armiarma.eus, Euskal Herriko Ahotsak ekimenaren webgunea.
* @Armiarma kontua Twitterren.
* Datuak: Q57705758